Na osnovu člana 40 stav 1 Zakona o državnoj imovini (“Službeni list CG“, broj 21/09 i 40/11), Uredbe o prodaji i davanju u zakup stvari u državnoj imovini (“Službeni list CG”, broj 44/10), Odluke Odbora direktora broj ­­­­­­­­­­­­­­­­­001-3465 od 11. 04. 2024. godine, saglasnosti Ministarstva saobracaja i pomorstva broj 01-348/24-1579/1 od 20.02.2024. godine, Akcionarsko društvo za uslužne djelatnosti u vazdušnom saobraćaju “Aerodromi Crne Gore” objavljuje

**JAVNI POZIV**

**Za dostavljanje ponude radi davanja u zakup prostora za obavljanje slobodne carinske prodaje na Aerodromu Tivat – Terminal 2**

1. **Predmet javnog poziva**

“Aerodromi Crne Gore” AD (Zakupodavac) pozivaju sve zainteresovane strane da dostave u nedjeljivoj formi ponude za zakup prostora za obavljanje slobodne carinske prodaje na aerodromu Tivat – Terminal 2.

1. **Podaci o nepokretnoj stvari koja je predmet zakupa u svrhe obavljanja djelatnosti slobodne carinske prodaje:**

* Na aerodromu Tivat (LN 16,KO Mrčevac, kat.parcele 1269 ), terminalna zgrada 2, prodajni otvoreni prostor površine od 27 m2.

1. **Obavezni uslovi za učešće na Javnom pozivu:**

* Potencijalni ponuđač, odnosno u slučaju zajedničke ponude (konzorcijuma) svi članovi dužni su dostaviti potvrdu o registraciji iz Centralnog registra privrednih subjekata za domaća lica, odnosno dokaz o registraciji nadležnog organa matične države stranog ponuđača za strana lica,
* Potencijalni ponuđač, odnosno u slučaju zajedničke ponude (konzorcijuma) svi članovi dužni su dostaviti izjavu kojom garantuju da nisu osuđivani, pri čemu Zakupodavac zadržava pravo da provjeri tačnost podataka navedenih u izjavi,
* Ukoliko je učesnik strano pravno lice dokumentaciju iz tačke 3 alineje 1 i 2 izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača,
* Potencijalni ponuđač, odnosno u slučaju zajedničke ponude (konzorcijuma) nosilac zajedničke ponude je dužan dostaviti bezuslovnu, obnovljivu i na prvi poziv naplativu bankarsku garanciju u iznosu od 5.000,00 eura za ostajanje u obavezi prema ponudi, u periodu važenja ponude (period važenja ponude je 90 kalendarskih dana od dana otvaranja ponude),
* Potencijalni ponuđač je dužan dostaviti finansijski dio ponude shodno tački 4 ovog Javnog poziva,
* Potencijalni ponuđač je u obavezi da u sklopu ponude dostavi prijedlog vizuelizacije i dizajna slobodnog carinskog otvorenog prostora,
* Potencijalni ponuđač odnosno u slučaju zajedničke ponude (konzorcijuma) nosilac zajedničke ponude je dužan dostaviti dokaz da ostvaruje godišnji promet ne manji od 2.000.000,00 eura u posljednje 3 godine, u formi izvještaja o računovodstvenom i finansijskom stanju - bilansa uspjeha i bilans stanja za svaku godinu, ili odgovarajućeg bankarskog izvoda,
* Potencijalni ponuđač odnosno u slučaju zajedničke ponude (konzorcijuma) nosilac zajedničke ponude je dužan dostaviti pisanu izjavu kojom garantuje da, u posljednje 3 godine, na osnovu pravosnažne odluke suda, drugog nadležnog organa ili tijela u odnosu na nosioca zajedničke ponude, nije utvrđena odgovornost za kršenje ugovornih obaveza iz oblasti obavljanja slobodne carinske prodaje, kao i na osnovu sporazuma, poravnanja ili drugog akta nije prihvatio odgovornost za kršenje ugovornih obaveza iz navedene oblasti. Zakupodavac zadržava pravo da provjeri tačnost podataka navedenih u izjavi,
* Potencijalni ponuđač odnosno u slučaju zajedničke ponude (konzorcijuma) svi članovi dužni su dostaviti preporuke u oblasti u kojoj posluje izdate od strane privredne komore ili drugog organa zemlje u kojoj je registrovan,
* Potencijalni ponuđač, odnosno u slučaju zajedničke ponude (konzorcijuma) nosilac zajedničke ponude je dužan dostaviti specifikaciju planiranog osnovnog asortimana,
* Potencijalni ponuđač je dužan dostaviti izjavu da će o svom trošku blagovremeno opremiti prostor koji je predmet zakupa i to u krajnjem roku od maksimalnih 30 dana od dana faktičkog preuzimanja ovih sadržaja,
* Potencijalni ponuđač dužan je da dostavi izjavu da će se u zakupljenom prostoru kontinuirano baviti predmetnom djelatnošću i to u vremenskim okvirima redovne I vanredne otvorenosti aerodromskog terminala 2 i u striktnoj koordinaciji sa kompetentnim operativnim službama, uz dosljednu primjenu odgovarajućih zakonskih odredbi u dijelu aerodromskog poslovanja i da u cjelosti poštuje sve interne akte Zakupodavca.

Svi zahtijevani dokazi dostavljaju se u original ili u formi kopije ovjerene od strane nadležnog organa.

1. **Finansijski aspekt ponude:**

Zakupodavac je utvrdio minimalnu mjesečnu cijenu zakupa prostora iz tačke 1 ovog Javnog poziva radi obavljanja slobodne carinske prodaje, i to:

a) mjesečni zakup prostora u iznosu od neto 112,00 €/m2 za prodajni prostor,

b) minimalni iznos od 16,50 % prihoda na osnovu ostvarenog neto prometa za svaki mjesec u toku trajanja ugovora, a koji je ostvaren obavljanjem carinske slobodne prodaje na aerodromu Tivat,

c) naknadu u minimalnom iznosu od 0,90 € po svakom odlazećem putniku

d) nadoknadu 5% za paušal od mjesečnog zakupa

Na gore navedene iznose Zakupac je u obavezi da plaća pripadajući PDV.

Fakturisanje po naprijed navedenim osnovima vršiće se na mjesečnom nivou uz obavezu plaćanja u roku od 15 dana od dana izdavanja fakture.

Plaćanje će se vršiti mjesečno (u toku otvorenosti Terminala 2), na osnovu ispostavljene fakture, u roku od 15 dana od dana izdavanja fakture za prethodni mjesec.

**NAPOMENA:** Imajući u vidu da je Terminal 2 na Aerodromu Tivat otvoren isključivo tokom ljetnje IATA sezone, određeni broj mjeseci, fakturisanje po ovom osnovu i plaćanje faktura vršiće se samo u mjesecima kada je objekat otvoren i u funkciji opsluživanja odlazećih putnika.

1. **Period zakupa radi obavljanja slobodne carinske prodaje**

Zakup prostora radi obavljanja slobodne carinske prodaje daje se na period od 2 godine od dana potpisivanja ugovora sa mogućnošću produžetka do maksimum godinu dana.

Rok važenja ugovora počinje da teče danom preuzimanja prostora koji je predmet zakupa, o čemu će se sačiniti zapisnik.

1. **Dostavljanje ponuda**

Ponude se dostavljaju na arhivi Aerodroma Podgorica, adresa „Aerodromi CG AD Podgorica“, Aerodrom Podgorica, 81000 Podgorica, u roku od 15 dana od dana objavljivanja ovog poziva, najkasnije do 10.05.2024.godine do 12,00 časova.

Ponude se dostavljaju u zatvorenoj koverti koja sadrži naznake „**ponuda po** **javnom pozivu za zakup prostora radi obavljanja slobodne carinske prodaje**“, **NE OTVARAJ PRIJE JAVNOG OTVARANJA PONUDA.**

**8. Javno otvaranje ponuda**

Javno otvaranje ponuda biće obavljeno istoga dana u 12 i 30 časova u prostorijama Zakupodavca na aerodromu „Golubovci“, u Podgorici.

Javnom otvaranju ponude mogu prisustvovati ovlašćeni predstavnici ponuđača ili njihovi punomoćnici uz priloženo ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

1. **Ocjena ispravnosti i blagovremenosti ponuda**

Ponude koje ne sadrže tražene dokaze ili sadrže dokaze koji nisu priloženi u zahtijevanoj formi, cijeniće se kao neispravne.

Neblagovremene ponude neće se razmatratii i iste će neotvorene biti vraćene podnosiocu.

1. **Nerezidentni ponuđač/Zajednička ponuda**

U slučaju podnošenja zajedničke ponude (konzorcijuma) – ponuđač mora priložiti ugovor o zajedničkom nastupanju u kojem će odrediti nosioca ponude , međusobne obaveze i odgovornosti u izvršenju ugovora o zakupu radi obavljanja slobodne carinske prodaje u slučaju da njihova ponuda bude izabrana.

U slučaju da kao prvorangirana bude izabrana ponuda nerezidentnog ponuđača/zajednička ponuda, u kojoj je najmanje jedan od članova konzorcijuma strano privredno društvo, izabrani ponuđač će, u cilju izvršenja ugovora o zakupu radi obavljanja slobodne carinske prodaje, osnovati privredno društvo sa sjedištem u Crnoj Gori shodno Zakonu o privrednim društvima i drugim primjenljivim propisima.

U slučaju da kao prvorangirana bude izabrana zajednička ponuda, u novoformiranom privrednom društvu Nosilac konzorcijuma će imati mimimum 70% osnivačkog uloga i upravljačkih prava, a koji procentualni odnos vlasništva i upravljačkih prava neće biti predmet izmjena u toku izvršenja ugovora o zakupu radi obavljanja slobodne carinske prodaje.

Izabrani ponuđač će biti ovlašćen da na ovo novoformirano privredno društvo prenese prava i obaveze iz ugovora o zakupu radi obavljanja slobodne carinske prodaje, posebnim ugovorom o ustupanju ugovora u skladu sa odredbama Zakona o obligacionim odnosima, i uz zakonski nužnu saglasnost Zakupodavca. Bilo kakva vlasnička ili upravljačka transformacija Nosioca konzorcijuma i članova konzorcijuma u novoformiranom privrednom društvu ne može imati pravne posljedice bez isključive saglasnosti Zakupodavca.

U slučaju ovakvih promjena i transformacija koje su izvršene bez saglasnosti Zakupodavca, iste će se smatrati ništavim i povlačiće automatski raskid ugovora o zakupu radi obavljanja slobodne carinske prodaje.

1. **Postupak izbora**

Komisija će izvršiti otvaranje blagovremeno prispjelih ponuda i zapisnički konstatovati sadržinu ponuda i finansijske elemente ponude.

Komisija će izvršiti ocjenu ispravnosti ponuda kao i ocjenu i rangiranje ponuda za koje ocijeni da su formalno ispravne i finansijski i ukupno prihvatljive na osnovu utvrđenih kriterijuma iz tenderske dokumentacije.

Komisija će utvrditi rang listu i predlog odluke o izboru najpovoljnije ponude i dostaviti ih Izvršnom direktoru uz zapisnik o ocjeni ispravnosti i vrednovanju ponuda.

Učesnici na tenderu imaju pravo prigovora na odluku tenderskoj komisji u roku od 5 dana od dana prijema obavještenja o rezultatima tendera.

Definitivan izbor ponuđača biće izvršen najdalje u roku od 90 radnih dana od dana javnog otvaranja ponuda, nakon čega će se pristupiti proceduri zaključivanja ugovora.

1. **Vrednovanje ponuda**

Vrednovanje/rangiranje uredno prispjelih i kompletnih ponuda biće izvršeno u odnosu na sljedeće kriterijume:

* **Finansijski kriterijum** koji maksimalno može da donese 80 bodova, od čega se do 40 bodova odnosi na iznos ponuđene zakupnine, do 25 bodova na iznos vezan za izdvajanje po ukupno ostvarenom prometu, a do 15 bodova na iznos po svakom odlazećem putniku. Broj bodova utvrdjuje se primjenom matematičke formule : ponuđena cijena/najveća ponuđena cijena x broj bodova po tom parametru.
* **Iskustvo u obavljanju slobodne carinske prodaje** koji maksimalno može da donese ukupno 20 bodova I to:

**Vremensko iskustvo**, koje maksimalno može da donese do 20 bodova. Broj bodova utvrdjuje se primjenom matematičke formule : broj godina iskustva navedenih u ponudi/najveći broj godina iskustva navedenog u ponudi x broj bodova po tom parametru. Broj godina dokazuje se isključivo dokazima priloženim u skladu sa tačkom 3 alineja 6 ovog Javnog poziva,

Vremensko iskustvo se dokazuje potvrdom izdatom od strane Aerodroma.

**13.** Sve eventualne dopunske informacije mogu se dobiti posredstvom Tamara Pejakovic-Petković kao kontakt osobe i to putem E-mail adrese: tamara.petkovic@apm.co.me ili telefona broj : +382 670 935 , svakim radnim danom od 8 do 14 časova.

“Aerodromi Crne Gore” AD Podgorica